text: Utilfredse flygtninge demonstrerede
  04 december 2014 kl. 15.47
  Asylansøgere demonstrerede i dag foran rådhuset i Fredericia.
  Omkring 60 beboere fra asylcentret på Bülows Kaserne i Fredericia gik ved middagstid gennem byen til Fredericia Rådhus.
  Ifølge Fredericia Dagblad er asylansøgerne utilfredse med, at deres asylsager tager for lang tid om at komme gennem det danske system.
  Så længe deres sager er under behandling, kan asylansøgerne blandt andet ikke få familiesammenføring.
  
  